17/02/2021 | Administración LocalMunicipal
Curtis
Aprobación definitiva da modificación da Ordenanza fiscal reguladora da taxa por utilizacións privativas e aproveitamentos especiais de dominio público local

Por acordo plenario de 18 de novembro de 2020 aprobouse con carácter provisional a modificación da Ordenanza fiscal reguladora da taxa por utilizacións privativas e aproveitamentos especiais de dominio público local, publicándose o correspondente anuncio no BOP nº 221 de 24/12/2020, e exposto ao público polo prazo legalmente previsto sen que se presentara alegación algunha. Publícase a Ordenanza íntegra, entrando en vigor ao día seguinte da publicación do presente anuncio. Curtis, 10 de febreiro de 2021. O alcalde Javier Fco. Caínzos Vázquez No uso das facultades concedidas polos artigos 133.2 e 142 da Constitución, artigo 106 da Lei 7/85, do 2 de abril, reguladora das bases do réxime local, e do artigo 15.1 do Texto Refundido da Lei reguladora das facendas locais, aprobado por Real Decreto Lexislativo 2/2004, de 5 de marzo, o concello de Curtis establece a taxa por utilizacións privativas e aproveitamentos especias do dominio público local. Constitúe o feito impoñible deste tributo a utilización privativa ou aproveitamento especial do subsolo, solo e voo en terreos de dominio público municipais con algún dos elementos ós que se refire o artigo 5. Son suxeitos pasivos das taxas, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei 58/2003, de 17 de decembro, Xeral Tributaria, que disfruten, utilicen ou aproveiten especialmente o dominio público local en beneficio particular. O Estado, as comunidades autónomas e as entidades locais non estarán obrigados ó pago das taxas por utilización privativa ou aproveitamento especial do dominio público polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadán ou a defensa nacional. As cotas tributarias a satisfacer polas taxas que se regulan na presente ordenanza serán as que resulte de aplicar as tarifas e cantidades seguintes: 1. Apertura de gabias, calicatas e calas en terreos de uso público local, inclusive estradas, camiños e demais vías públicas locais, para a instalación e reparación de canos, conducións e outras instalacións, así como calquera remoción de pavimento ou beirarrúas na vía pública: 1,60 euros/m2 por semana ou fracción.2. Ocupación de terreos de uso público local con mercadorías, materiais de construción, entullos, valos, puntais, asnillas, estadas e outras instalacións análogas: 1,07 euro/m2 por mes ou fracción ata 10.000 m2 de ocupación. A partir de 1.000 m2 liquidarase 0,22 euros/m2 por mes ou fracción.3. Instalación de anuncios no pavillón polideportivo: 53,30 euros/ m2 po ano ou fracción. Banderolas e carteis publicitarios: 1,07 euro por unidade e día.4. Grúa utilizada na construción, se o seu brazo ou pluma ocupa voo da vía pública: 38,38 euros/ mes ou fracción. Se calquera dos seus elementos ten apoio na vía pública: 76,75 euros/ mes ou fracción.” 5. Instalación de mesas e cadeiras, así como outros elementos auxiliares en terrazas de establecementos hostaleiros ocupando dominio público municipal situados na propia beirarrúa ou en plataformas que suplementen o ancho das mesmas. a. Instalación de mesas e cadeiras no casco urbano: - Por tempada (do 15 de maio ao 30 de setembro): 26,51 €/mesa. - Anual: 53,02 €/mesa. - Mesas e cadeiras a maiores durante celebracións especiais (Festas patronais, etc): 1,16 €/mesa ao día. b. Instalación de mesas e cadeiras fora do casco urbano: - Por tempada: 19,45 €/mesa. - Anual: 38,90 €/mesa. c. Instalación de tribunas e taboados, cando non estea destinado aos usos previstos nas letras anteriores. - Por tempada: 26,51 €/m². - Anual: 53,02 €/m². d. Pola utilización de sombrillas, toldos ou marquesiñas fixados á vía pública: multiplicarase polo coeficiente 5% a contía que resulte da aplicación da tarifa dos apartados a) e b). A efectos deste artigo unha mesa corresponderase cun m2. Se a superficie fora superior liquidarase como outra mesa cada m2 ou fracción. Cada m2 de mesa terá dereito á ocupación de 4 cadeiras.1. No momento de presentación de solicitudes de licenzas para utilización privativa e aproveitamentos do dominio público os suxeitos pasivos ingresarán polo procedemento de autoliquidación o importe das taxas resultante da aplicación do artigo 5.2. Non obstante o previsto no apartado anterior, se unha vez verificada a autoliquidación resultara incorrecta, practicarase a liquidación complementaria.3. Se o tempo solicitado non resultase suficiente, deberán formular, con anterioridade ao seu vencemento, solicitude de continuación co aproveitamento e autoliquidación complementaria.4. Non poderá disfrutarse dun aproveitamento da vía pública ata que fose ingresado o importe das taxas e fose outorgada a correspondente licenza.5. Os titulares das licenzas deberán depositar antes de retirar a licenza fianza para responder dos posibles danos que poidan ocasionarse na vía pública na contía que se determine polos servicios técnicos do concello.6. En caso de denegarse as autorizacións, procederá a devolución dos importes ingresados.7. Nos supostos de falta de solicitude de licenza ou presentación de autoliquidación, practicararase a correspondente liquidación, sen perxuizo do exercicio das accións pertinentes. As infraccións e sancións en materia tributaria rexeranse polo disposto nos artigos 178 e seguintes da Lei 58/2003, de 17 de decembro, Xeral tributaria. “Con carácter excepcional, debido á crise económica e social causada pola pandemia do COVID19, suspéndese a aplicación e vixencia desta Ordenanza fiscal para o exercicio 2020 e 2021, no que respecta á taxa que se aplica aos locais de hostalaría e restauración, pola ocupación do dominio público municipal por mesas e cadeiras, así como outros elementos auxiliares en terrazas de establecementos hostaleiros, reguladas no art.5.5 desta ordenanza”. Queda revogada a ordenanza reguladora de prezo público por ocupación do solo, subsolo e voo da vía pública. A presente Ordenanza fiscal entrará en vigor o día seguinte ó da súa publicación no BOP, permanecendo en vigor ata a súa modificación ou revogación expresas.” De conformidade co establecido no artigo 19.1 do Real Decreto Lexislativo 2/2004, polo que se aproba o texto refundido da Lei reguladora das facendas locais, e nos artigos 10, 25 e 46 da Lei 29/1998, de 13 de xullo, reguladora da xurisdición contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ó da publicación deste anuncio. Non obstante, poderase interpoñer calquera outro que estimen procedente.